PARLAMENTUL ROMÂNIEI

CAMERA DEPUTAŢILOR

COMISIA JURIDICĂ,

DE DISCIPLINĂ ŞI IMUNITĂŢI

Bucureşti 13.06.2001

Nr. 406/1999/ 2001

A V I Z

asupra proiectului de Lege pentru aprobarea Ordonanţei de urgenţă nr.150/1999 pentru modificarea articolului 14 din Ordonanţa de urgenţă nr.88/1997 privind privatizarea societăţilor comerciale.

În conformitate cu prevederile art.89 şi 107 din Regulamentul Camerei Deputaţilor, Comisia juridică, de disciplină şi imunităţi a fost sesizată, spre dezbatere şi avizare, în procedură de urgenţă, cu proiectul de Lege pentru aprobarea Ordonanţei de urgenţă nr.150/1999 pentru modificarea articolului 14 din Ordonanţa de urgenţă nr.88/1997 privind privatizarea societăţilor comerciale, trimis cu adresa nr.406/1999  din 4 iunie  2001,  înregistrată sub nr.735/XVIII/11 din  4 iunie 2001.



Potrivit prevederilor art.60 din Regulamentul Camerei Deputaţilor, comisia a dezbătut proiectul de lege, în şedinţa din  13 iunie  2001 şi a constatat următoarele:



- proiectul de Lege pentru aprobarea Ordonanţei de urgenţă nr.150/1999 pentru modificarea articolului 14 din Ordonanţa de urgenţă nr.88/1997 privind privatizarea societăţilor comerciale  adoptat de Camera Deputaţilor, în şedinţa din 13 martie 2001, a fost înaintat Senatului în vederea dezbaterii şi adoptării;



- în şedinţa din 24 mai 2001, Senatul a  respins proiectul de lege, întrucât prevederile din Ordonanţa de urgenţă 150/1999, au fost preluate ca amendamente la  dezbaterea proiectului de lege pentru aprobarea Ordonanţei de urgenţă a Guvernului nr.251/2000;



- în conformitate cu prevederile art.75 din Constituţia României, proiectul de lege a fost restituit Camerei Deputaţilor pentru o nouă dezbatere.



Faţă de cele constatate mai sus şi ca urmare a examinării motivelor de respingere invocate de Senat, membrii comisiei au hotărât, cu majoritate de voturi, să propună  respingerea proiectului de lege ca rămas fără obiect.

